google/wiki40b huggingface dataset:
Antarktika leping

Antarktika leping on rahvusvaheline leping, mis määratleb Antarktika staatuse ning seal lubatud ja keelatud tegevused, samuti selle lepingu täitmist jälgiv organisatsioon, mille liikmeteks on lepingu ratifitseerinud riigid.
Antarktika lepingu sõlmisid 1959. aastal Washingtonis 12 riigi – Argentina, Austraalia, Belgia, Tšiili, Prantsusmaa, Jaapani, Uus-Meremaa, Norra, Lõuna-Aafrika Vabariigi, Nõukogude Liidu, Suurbritannia ja Ameerika Ühendriikide – esindajad. Selle lepinguga külmutati tähtajatult kõik territoriaalsed nõudmised ning 60. lõunalaiusest lõunasse jääv maismaa ja šelfiliustikud  kuulutati rahvusvahelise teadusliku koostöö objektiks. Antarktika lepingu järgi on keelatud Antarktises igasugune sõjaline tegevus.
Antarktika leping oli esimene külma sõja aegne relvastuse kontrolli leping.
Antarktika lepingul on 2016. aasta seisuga 53 liikmesmaad. Liikmed on kahesugused: 29 neist on hääleõiguslikud ja ülejäänud vaatlejaliikmed. Kõik lepingu asutajaliikmed on hääleõiguslikud.
Antarktika lepingu sekretariaat asub alates 2004. aastast Buenos Aireses.
Eesti liitus Antarktika lepinguga 45. riigina 17. mail 2001. Eesti on Antarktika lepingu vaatlejaliige.
Aja jooksul on Antarktika lepingule sõlmitud 5 lisaprotokolli. Vanim neist on 2. juunil 1964 sõlmitud Kokkulepitud Meetmed Antarktika Loomastiku ja Taimestiku Kaitseks, mis jõustus 1. novembril 1982.
11. veebruaril 1972 sõlmiti Londonis Antarktika Hüljeste Kaitse Konventsioon, mis jõustus 11. märtsil 1978. Selle on ratifitseerinud 18 liikmesmaad. Uus-Meremaa andis sellele küll allkirja, aga pole seda tänapäevani ratifitseerinud.
1. augustil 1980 avati allakirjutamiseks Antarktika Mereliste Elusressursside Kaitse Konventsioon, mis jõustus 7. aprillil 1982. Selle konventsiooni eesmärk on säilitada lõunamandrit ümbritsevate merealade unikaalne looduslik tasakaal ja puhtus.
2. juunil 1988 sõlmiti Wellingtonis Antarktika Maavarade Kaevandamise Reguleerimise Konventsioon. 19 riiki kirjutas selle alla, aga ükski ei ratifitseerinud seda ja seetõttu ei hakanud see konventsioon kehtima. Tänapäeval puudub selle protokolli ratifitseerimiseks ka vajadus, sest selle asendas järgmine protokoll.
4. oktoobril 1991 lisandus lepingule Madridis sõlmitud Keskkonnakaitse protokoll, mis jõustus 14. jaanuaril 1998. See kehtestas selles maailmajaos üliranged keskkonnakaitse reeglid. Keskkonnakaitse protokoll keelab Antarktikas igasuguse maavarade kaevandamise, välja arvatud teaduslikuks otstarbeks.
Walter Ehrenreich Tröger

Walter Ehrenreich Tröger (18. jaanuar 1901 Dresden, Saksamaa – 13. jaanuar 1963 Freiburg, Saksamaa) oli saksa geoloog, mineraloog ja petroloog.
Tröger töötas kuni XX sajandi kolmekümnendate aastateni tardkivimite klassifikatsiooni kallal, uuris settekivimite petrograafiat ja viis läbi kivimite mikroskoopilisi uuringuid. Aastal 1933 kirjutas ta alla deklaratsioonile Adolf Hitleri toetuseks. Aastast 1937 töötas ta Dresdeni Tehnikaülikooli juures, aastal 1944 sai ta seal erakorraliseks professoriks, aga peale sõja lõppu oli ta sunnitud sealt lahkuma, kuna oli kuulunud Natsiparteisse. Aastal 1952 sai ta lektoriks Darmstadti Tehnikaülikoolis. Aastal 1956 sai temast professor Freiburgi ülikoolis.
Prantsuse Lõunaalad

Prantsuse Lõunaalad (ametlikult Prantsuse Antarktilised ja Lõunaalad; prantsuse Terres australes et antarctiques françaises) on 1955. aastast Prantsusmaale kuuluv meretagune territoorium, mis koosneb paljudest väikestest saartest ning maa-alast Antarktika mandril. 
Territooriumi pindala on 439 781 km², halduskeskus on Port-aux-Français. Saartel ei ole alalist elanikkonda, asustajate arv sõltub aastaajast. Ühelgi saarel pole sadamat, lennukitel on võimalik maanduda neljas paigas.
Lõunaalade kõrgeimaks punktiks on 1850 meetri kõrgune Mont Ross.
2004. aasta detsembrist on Prantsuse lõunaaladel ka oma esindaja, asukohaga Saint-Pierre’s Reunioni saarel. Igal piirkonnal on vastutaja, kes peab arvet sündide-surmade üle ning täidab ühtlasi ka politseiametniku ülesandeid.
Peamised tuluallikad on kalandus ja jõevähkide püüdmine. Ülepüügi ohu tõttu on kalapüügiluba antud vaid vähestele kaluritele Réunioni saarel.

Kliima

St.Paul’i ja Amsterdami saared – ookeaniliselt tuuline ja väga niiske kliima 
Crozet’ saared – tuuline, jahe, niiske, pilvine 
Kerguelen – ookeaniliselt jahe ja tuuline  
Eparses’i saared – valdavalt troopiline

Reisimine

Eesti kodanik võib viisavabalt Prantsuse Lõunaaladel viibida kuni 30 päeva.  
Prantsuse lõunaaladel ei ole Eesti saatkonda.
Taani lipp

Ajalugu

Legendi kohaselt kukkus ajal, kui Taani kuningas Valdemar II Võitja sõdis Tallinnas Lindanise linnuse lähedal eestlastega, lipp 15. juunil 1219 taevast alla, mille tõttu taanlased võitsid lahingu.
Taani-Norra liidu ajal oli Dannebrog ka Norra lipp, kuni aastani 1821, mil Norra võttis vastu oma lipu. Selle, nagu ka teiste Põhjamaade (Soome, Islandi ja Rootsi) lippude kujundus põhines Dannebrogil.
Nimi Dannebrog tähendas vana-taani keeles "taanlaste riie", kuid võimalikuks peetakse ka päritolu friisi keelest "punane riie".
DC Comics

DC Comics (lühend DC) on 1934. aastal asutatud DC Entertainmenti osakond, mis avaldab koomikseid.
DC kuulub Warner Brothersile, mis omakorda kuulub Time Warnerile. See on Marvel Comicsi kõrval üks suuremaid koomiksitootjaid kogu maailmas. DC Comicsi tuntumateks superkangelasteks on Batman, Superman, ￼￼￼￼Arrow￼￼, The Flash ja Wonder Woman￼.

Ajalugu

Ettevõtja Major Malcolm Wheeler-Nicholson rajas National Allied Publicationsi 1934. aasta sügisel.
1936. aastal anti välja esimene "Detective Comicsi" number. 1938. aastal anti välja esimene "Action Comicsi" number, kus tutvustati lugejatele esimest korda Supermani. "Detective Comicsi" 27. numbris 1939. aastal tutvustati lugejatele esimest korda Batmani.
DC Comicsi nimi pandi ametlikult paika aastal 1977. Nimi tekkis "Detective Comicsi" lühendist.
1989. aastal sai DC Comics Time Warneri osaks.
Ukraina NSV lipp

Ukraina NSV lipp oli NSV Liidu haldusüksuse (1919–1922 Punaarmee poolt vallutatud ala) Ukraina NSV lipp.
Esimese lipu sai Ukraina NSV 1919. aastal, see oli punane kangas mille vardapoolses ülanurgas olid kuldsed tähed "УССР". Plagu oli kasutusel kuni 1937. aastani. Aastatel 1929–1937 oli kasutusel ka lipu teine variant, see erines teisest vaid selle poolest, et talle oli lisatud tähtede ümbere kollane ristkülik (kollased olid vaid alumine ja lehvi poolne külg). 
1937. aastal muudeti lipul kirja, "УССР"-ist sai "УРСР", tähtede kohale aga lisati kuldsed ristatud sirp ja vasar.
21. november 1949 võeti kasutusele uus lipp. Lippu väli oli punane, mille alaserva oli paigutatud sinine horisontaalne laid, vardapoolsesse ülanurka aga ristatud kuldsed sirp ja vasar ning punane kuldse äärisega viisnurkne täht. Proportsioonid 1:2. See lipp oli kasutusel 24. augustini 1991.
Niedercunnersdorfi vald

Vallaosad

Niedercunnersdorf ja Ottenhain.
Jevsevi (Grozdov)

Jevsevi (vene Евсевий; eestipäraselt ka Euseebius; kodanikunimega Jevstafi Sergejevitš Grozdov, vene Евстафий Сергеевич Гроздов; 17. märts 1866 Šarkaŭščyna, Vilno kubermang – 12. august 1929 Narva-Jõesuu) oli õigeusu piiskop. 
28. mail 1906 pühitseti ta Uglitši piiskopiks, Jaroslavli piiskopkonna abipiiskopiks. 
12. aprillil 1912 määrati ta Pihkva ja Porhovi piiskopiks ja 17. aprillil asus ta sellesse ametisse. 
25. aprillil 1918 ülendas Moskva patriarh Tihhon ta ülempiiskopiks.
Muhu Põhikool

Muhu Põhikool paikneb Muhu saare keskosas Liiva külas.
Põhikoolina tegutseb alates 1976. aastast.
1976. aasta kevadel lõpetas Piiri 8-klassilise Kooli viimane lend ning Piiri kooli õpilased ja õpetajad alustasid 1976. aasta 1. septembril uut õppeaastat Juhan Smuuli nimelises Muhu 8-klassilises Koolis Liival (Liiva Algkool nimetati J. Smuuli nim. Muhu 8-klassiliseks Kooliks 1971. aastal).
Piiri koolist tuli Liivale 12 õpetajat, Liiva algkoolist jäi 2, direktorina alustas Senta Room.
1971. aastast alates kandis kool kodusaare kirjaniku Juhan Smuuli nime. Alates 1992. aastast kannab kool Muhu Põhikooli nime.
Muhu Põhikooli pedagoogilisse kollektiivi kuulus 2010/2011. õppeaastal 21 õpetajat.
2010/2011. õppeaastal õppis koolis 103 õpilast.
Kruvik

Kruvik on mõõteriist paksuse ja pikkuse mõõtmiseks. Sellega saab mõõta täpsemini kui nihikuga, tavaliselt 0,01 millimeetrise täpsusega.
Kruvik kujutab endast metallklambrit, millele on kinnitatud liikumatu mõõtepind – kand ja liikuv mõõtepind mikromeetrilise kruvi otspinna näol. Kruvi samm on tavaliselt 1 või 0,5 millimeetrit. Kruvikuga saab pikkust mõõta täpsemalt kui nihikuga. Kruviga on jäigalt ühendatud trummel, mille serv näitab kruviku varrel oleval skaalal mõõtepindade vahelist kaugust. Olgu, näiteks, kruviku keerme samm 0,5 mm ja trumli ringskaala jaotiste arv 50. Trumli ühele täispöördele vastab siis mõõtepindade vaheline nihe 0,5 mm, trumli skaala ühele jaotisele aga nihe – 0,01 mm.
Kruviku kasutamisel on vajalik mõõtepindade ühesugune surve kõigil mõõtmistel. Selle tagamiseks on kruviku liikuv trummel varustatud friktsioonsiduriga. Mõõtmisel tuleb mõõtepindu teineteisele lähemale keerata ainult siduri abil seni, kuni sidur hakkab libisema. Alles nüüd võib leida lugemi. Seejuures loetakse täis- või poolmillimeetrid varrel olevalt skaalalt, sajandikud aga trumlilt.
Johann II (Pfalz-Zweibrücken-Veldenz)

Elu

Johann sündis Bergzabernis Johann I ja selle naise Magdalena vanema pojana. Ta järgnes oma isale aastal 1604 ja aastal 1606 võttis ta vasall Flach von Schwanzenbergilt Wittelsbachidele tagasi Bischweileri isandkonna valduse Alsace'is. Aastal 1611 teostas ta oma isa hilised korraldused oma nooremate vendade Friedrich Kasimiri ja Johann Kasimiri kasuks, andes neile apanaažiks vastavalt Landsbergi ja Neukastelli, jättes endale enamuse Zweibrückenist.
Aastatel 1610–1612 oli ta Pfalzi kuurvürsti Friedrich V eestkostja. Selles funktsioonis oli ta aastal 1612 korraks Saksa-Rooma keisri Rudolf II asetäitja ja ta vermis münte keiserliku kahepealise kotkaga tagaküljel.
Kui tema esimene naine aastal 1607 suri, abiellus ta mais uuesti oma nõo kuurvürsti tütrega ja kaks kuud hiljem ostis ta Ribeaupierre'i krahvilt Eberhardilt Birlenbachi (Bas-Rhin) valduse, sealhulgas abimõisad.
Johann suri aastal 1635 Metzis ja maeti Zweibrückenis Alexanderskirchesse.
Räägu tänav (Rakvere)

Räägu tänav on tänav Rakveres.
Tänav on pikkusega 363 meetrit ja see asub Rakvere Linnuriigi linnaosas. Ta ühendab Kajaka ja Kotka tänavat.
Salvarsaan

Salvarsaan ehk 606 ehk arsfenamiin (ka Ehrlich 606; magic bullet) on arseenipõhine ravim, mis võeti kasutusele süüfilise ravis 1910. aastal.

Ajaloolist

606-e sünteesis esmakordselt Paul Ehrlichi laboris Alfred Bertheim 1907. aastal. Süüfilisevastase toime avastas samas laboris Jaapani bakterioloog Sahachiro Hata 1909. aastal.
31. augustil 1909 katsetas Nobeli auhinna laureaat immunoloog Paul Ehrlich esimest korda keemiaravi – ta võttis ravimina kasutusele süüfilise tekitajate vastase preparaadi 606 ehk salvarsaani.
Raduń

Ajalugu

Alevit mainitakse esimest korda aastal 1387 kui Jogailale kuulunud alevit. XIV–XVII sajandil seisis alevi juures ka kindlus.
Aastal 1649 sai Raduń linnaõigused. Kuni XVIII sajandi teise pooleni allus linn otse kuningale.
Alates kolmandast Poola jagamisest aastal 1795 oli linn Venemaa koosseisus. Asula kaotas linnaõigused. Pärast Esimest maailmasõda kuulus Raduń Poola koosseisu, 1939. aastast Nõukogude Liitu. Kuni Teise maailmasõjani oli Raduńis suur juutide kogukond.
Jan Lewandowski

Jan Zbigniew Lewandowski (sündinud 1944) on poola ajaloolane.
18. märtsil 2002 anti talle Valgetähe V klassi teenetemärk, tunnustades tema tööd Marie Curie-Sklodowska Ülikooli lektorina.
Johan Albrecht Ehrenström

Johan Albrecht Ehrenström (28. august 1762–1847) oli Soome arhitekt ja Helsingi ülesehituskomitee esimees, kes kutsus Carl Ludvig Engeli projekteerima pealinna olulisi hooneid ja kujundas ise linna detailplaneeringu. Tal oli soov kujundada Helsingist euroopalik pealinn, kus tänavad on laiad ja väljakud avarad - tunduvalt erinevad keskaegsest sopilisest linnast.
Ülesehituskomiteel olid linna kujundamisel üpris vabad käed, kuna vanad puitehitised olid suurelt osalt 1808. aasta tulekahjus hävinenud. Ehrenström projekteeris Helsingi kesklinna ruudustiku kujuliselt, kus tänavad kulgevad otse kõrguste erinevusele vaatamata. Eeskuju sellisele planeeringule sai ta Vana-Kreekast, kus pikad tänavad tõid värskendavat meretuult linna keskusesse.
Oulu tulekahjus 1822. aastal oli peaaegu kogu linn maha põlenud. Venemaa keisri Aleksander I käsuga sai Ehrenström  õiguse teha detailplaneering Oulu linnale. Detailplaneering valmis 1824. aastal, kuid ametlikult kinnitas selle keiser 15. veebruaril 1825. aastal. Planeeringu tegijaks on peetud ka Engelit, kuid tema osa oli selles ainult planeeringu joonistamine Ehrenströmi soovituste järgi. 
Ehrenström on maetud Helsingi Hietaniemi kalmistule.
Sou Fujimoto

Sou Fujimoto (jaapani keeles 藤本 壮介; sündinud 4. augustil 1971 Hokkaidōl) on jaapani arhitekt.
Ta lõpetas aastal 1994 Tōkyō ülikooli ja töötab alates 2000. aastast oma arhitektibüroos.
Krisaania

Krisaania (ungari Körösvidék, rumeenia Crișana, saksa Kreischgebiet või Kreischland, ladina Crisania) on ajalooline piirkond Euroopas Ungari ida- ja Rumeenia loodeosas. Krisaania läänepiir on Tisza jõgi ja lõunapiir on Mureși jõgi.

Nime päritolu

Krisaania eestikeelne nimi on pärit Körösi jõe ja selle mitme haru ladinakeelsetest nimedest (Crisius). Need jõed katavad terve Krisaania.

Ajalugu

Krisaania ala on kuulunud Ungari kuningriigi alla. Pärast Mohácsi lahingut 1526. aastal langes ala Osmanite riigi erinevate osade ja Transilvaania vürstkonna alla.
Pärast Osmanite riigi tagasilöömist Viini all on Krisaania ala 17. sajandi lõpust alates olnud Habsburgide valitsemise all oleva Ungari osa. 1867. aastal sai see Ungari kuningriigi osaks.
1918. aastal okupeeris Rumeenia kuningriik Krisaania idaosa ning Trianoni rahuga 1920. aastal sai see Rumeenia osaks.
Teise maailmasõja aegsete Balkani riikide piiride ümberkorraldamisega anti see ala Teise Viini arbitraažiga 1940. aastal tervenisti Ungarile.
1944. aastal vallutasid Rumeenia ja Nõukogude Liidu väed Krisaania. Pariisi konverentsi otsustega jagati ala ametlikult 1947. aastal uuesti Ungari ja Rumeenia vahel.
Ajalooliselt on Krisaania keskus olnud Oradea (ungari Nagyvárad) linn. Krisaania on küll olnud Transilvaania valitsemise all, kuid see pole kunagi kuulunud Transilvaaniasse, ehkki mõnikord ekslikult liigitatakse Krisaania sinna.

Tänapäeva Ungari Krisaania

Krisaania ala katavad Ungaris tänapäeval Hajdú-Bihari ja Békési komitaat. Suurim linn on Debrecen.

Tänapäeva Rumeenia Krisaania

Krisaania ala katavad Rumeenias tänapäeval Bihori maakond tervenisti, Aradi ja Sălaji maakond suures osas ning Hunedoara ja Satu Mare maakond väikses osas. Suurim linn on Oradea.
Tänapäeva Rumeenias loetakse Krisaania mõnikord Transilvaania regiooni alla.
Natalie Alver

Natalie Alver (23. august 1928 Odessa – 24. november 1989 Cluj-Napoca) oli eesti tõlkija. Ta tõlkis rumeenia keelest eesti keelde.
Oka (Siber)

Oka on jõgi Aasias.
Algab Sajaanidest, ülemjooksul voolab mägijõena itta ja kirdesse. Seejärel laskub Kesk-Siberi kiltmaale ja voolab laias orus valdavalt põhja. Suubub vasakult Angarasse.
Eskrima

Eskrima on Filipiinidelt pärit võitluskunst, mis keskendub eelkõige relvavõitlusele.
Sageli tuntakse seda ka eskrima, arnise või kali nime all. Internetifoorumites kasutatakse eskrimast rääkides sageli üldistavat lühendit FMA (Filipino Martial Arts). Need kõik on sama nähtuse erinevad nimekujud. Eskrimas leidub üle saja erineva stiili, mis on oma nime saanud tekkekoha, looja või tehniliste printsiipide järgi.
Mäo vald

Mäo vald (saksa keeles Mexhof) oli vald Järvamaal Paide kihelkonnas. Valla pindala oli 133 km² ja elanikke oli 2212 (1934. aasta seisuga). Vald eksisteeris 1892–1939.
Vallas oli 487 talundit ja elamut ning need kasutasid 10 641 ha maad.
Vallas asus Mäo asundus.
1892 liideti Mäo vallaga Mündi vald ja 1906 Sargvere vald.
Yann Michael Yao

Yann Michael Yao (sündinud 20. juunil 1997 Dabous) on Elevandiluuranniku jalgpallur, kes mängib äärepoolkaitsjana Meistriliigasse kuuluvas Paide Linnameeskonnas.
Enne Euroopasse siirdumist mängist ta kodumaal AS Denguélés. 2017. aastal liitus ta Austria esiliiga klubiga Floridsdorfer AC. 2018. aasta jaanuaris liitus ta Paide Linnameeskonnaga. Debüüdi Meistriliigas tegi ta 3. märtsil 2018 mängus FCI Levadia vastu. Esimese värava lõi ta liigas sama aasta 10. augustil mängus FC Flora vastu.
Kuma jõgi

Kuma (vene Кума, karatšai-balkaari ja kabardi-tšerkessi Гум, abasiini Гвым) on jõgi Põhja-Kaukaasias. Algab Suur-Kaukasuse Kaljuahelikult. Ülemjooksul mägijõgi. Keskjooksul laskub tasandikule, voolab laias orus valdavalt kirdesse. Alamjooksul pöördub Kuma-Manõtši nõos itta, eraldades vasakkaldal asuvat Euroopat paremkalda Aasiast (see on üks võimalik loodusgeograafiline piir nende maailmajagude vahel). Alamjooksul hargneb ja kaob tavaliselt kõrbeliiva. Mõnede üleujutuste ajal jõuab Kaspia mereni. Pikkus 802 km.
Benno Richard Ottow

Benno Richard Ottow (14. mai 1884 Kärdla – 29. mai 1975 Stockholm) oli baltisakslasest Eesti arstiteadlane, günekoloog, meditsiini- ja teadusloolane.

Elulugu

Richard August Eduard Ottowi poeg. Lõpetas 1910 Tartu Ülikooli, 1912–1913 täiendas end Saksamaal, meditsiinidoktor (1920, TÜ), väitekiri "Die Geburt als Komplikation des Status epilepticus, dargestellt auf Grundlage der Nervenphysiologie des gebärenden Uterus". Sõjaväearst Esimeses maailmasõjas ja Vabadussõjas. 1919 TÜ Naistekliiniku assistent, aastast 1921 eradotsent günekoloogias ja uroloogias. Lahkus Tartu Ülikoolist 1925, töötas Leipzigi ja Kieli ülikooli naistekliinikutes, oli 1931 Berliini ülikooli günekoloogiaprofessor, 1933–1945 Berliini Brandenburgi naistekliiniku peaarst. Osales hitlerliku Saksamaa (sund)steriliseerimispoliitika elluviimisel. Siirdus 1948 Rootsi, oli aastast 1953 Stockholmi Loodusmuuseumi teadur.

Teadustöö

Uurimusi raseduspatoloogiast, sünnitusabist, võrdlevast anatoomiast ja zooloogiast, embrüoloogiast, eugeenikast, füüsilisest antropoloogiast, arheoloogiast, ornitoloogiast, meditsiini ja teaduse ajaloost. Tõlkinud saksa keelde K. E. v. Baeri uurimuse imetajate munarakust (Über die Bildung des Eies des Säugetiere und des Menschen. Mit einer biographisch-geschichtlichen Einführung in Deutchen Sprache. Leipzig, 1927.) Üle 100 teadustrükise.
Kaastöötaja

Kaastöötaja ehk kaastööline on ajakirjanduses isik, kes pole väljaande toimetuse liige, ent avaldab väljaandes oma kirjutisi. Kaastöötaja töö võib olla juhuslik (kirjutab siis, kui tahab) või järjepidev (nt omab kohustust kirjutada kirjutisi teatud regulaarsusega).
Rebala muuseum

Rebala muuseum (ka: Rebala muinsuskaitseala muuseum) on muuseum, mis asub Jõelähtme vallas Jõelähtme külas Rebala muinsuskaitseala territooriumil. 
Muuseumis tutvustatakse Rebala muinsuskaitsealaga seotut ja pronksiaja inimese eluolu.
NADP

NADP ehk nikotiinamiidadeniindinukleotiidfosfaat on koensüüm, mis osaleb ainevahetuse sünteesireaktsioonides (anabolism), nt lipiidide ja nukleiinhapete sünteesis (olles redutseerunud vormina (NADPH-na) reaktsioonides redutseerija, elektronide ja ka prootonite loovutaja). Üks positiivselt laetud NADP⁺ molekul seob korraga 2 vesiniku aatomit. NADP vananenud nimetus on trifosfopüridiinnukleotiid ehk lühendina TPN.
Erinevalt NAD-ist on NADP-l üks fosfaatrühm, fosforhappe jääk rohkem.
NADP avastasid 1931. aastal hobuse erütrotsüütides Otto Heinrich Warburg ja William Christian.
Colin Welland

Colin Welland (4. juuli 1934 Leigh – 2. november 2015) oli Briti näitleja ja filmistsenarist.
Aastal 1981 võitis ta Oscari parima algupärase stsenaariumi kategoorias filmi "Tulevankrid" ("Chariots of Fire") eest.
Alex Yermolinsky

Alex Yermolinsky (vene keeles Алексей Ермолинский Aleksei Jermolinski; sündinud 11. aprillil 1958 Leningradis) on vene päritolu Ameerika Ühendriikide maletaja, rahvusvaheline suurmeister (1992). 
Yermolinsky sai suurmeistriks 42-aastaselt 1992. aastal. Kaks aastat varem sai ta FIDE-lt rahvusvahelise meistri nimetuse. Ta on kahekordne USA malemeister (1993, 1996). 2001. aastal tuli Yermolinsky Ameerika maailmajao malemeistriks.
Ta abiellus Leedust pärit naiste malesuurmeistri Camilla Baginskaitega.
Aakre kolhoos

Aakre kolhoos oli kolhoos Valga rajoonis Puka külanõukogus. Kolhoosi keskus oli 1976. aasta seisuga Aakres.
Kolhoosi pindala oli 1976. aastal 5010 ha (1. novembril 4885 ha). Kollektiivselt kasutatavat põllumajanduslikku maad oli 3140 ha (1. novembril 3111 ha), sealhulgas haritavat maad 2430 ha (1. novembril 2462 ha).
Töötajaid oli 1976. aastal 220.
Praeguseks on enamik kolhoosi varasid erastatud.
Herbert Hold

Herbert Andreas Hold VR I/2 (23. jaanuar 1887 Mõisamaa, Kaarepere vald, Tartumaa – 22. veebruar 1981 Minden, Saksamaa LV) oli Eesti arst ja sõjaväelane (sanitaarkapten).
Herbert Hold õppis aastatel 1908–1913 Tartu Ülikoolis arstiteaduskonnas, kuulus korporatsioon Fraternitas Estica koosseisu. Töötas aastatel 1913 - 1914 Riia linnahaiglas ning aastatel 1914 - 1919 Simuna jaoskonnaarstina.Eesti Vabadussõja puhkedes mobiliseeriti ta 1919. aastal Eesti Rahvaväkke ning määrati Laiarööpmelise soomusrong nr. 4 arstiks. 1919. aasta 3. aprillist edutati ta Soomusrongide Divisjoni arstiks ning oli ka Soomusrongide Diviisi arst.
1920 - 1922 töötas taas Simuna jaoskonnaarstina. Aastatel 1922–1925 töötas Taagepera Sanatooriumi ülemarstina. 1927. aastal sai Merekindluste arstiks, sama aasta sees viidi üle Sidepataljoni arstiks. Aastatel 1938–1939 Nõmme Sõjaväe Sanatooriumi juhataja.
H. Hold lahkus Eestist 1939. aastal koos perega Saksamaale, kus töötas kopsuhaiguste eraarstina. 
Herbert Hold suri 22. veebruaril 1981. aastal Mindenis Saksamaa LV-s.
Tor Arne Hetland

Tor Arne Hetland (sündinud 12. jaanuaril 1974 Stavangeris) on Norra endine murdmaasuusataja.
Hetland võitis sprindis kuldmedali nii 2001. aasta maailmameistrivõistlustel Lahtis, kui ka 2002. aasta olümpiamängudel Salt Lake Citys. 2003. aasta MM-il Val di Fiemmes oli ta sprindis kolmas ja 2005. aasta MM-il Oberstdorfis teine. Lahti MM-il kuulus ta ka  4×10 km teatesõidus maailmameistriks tulnud Norra meeskonda ja Oberstdorfis võitis ta koos Tore Ruud Hofstadiga kuldmedali esimest korda maailmameistrivõistluste kavva võetud teatesprindis.
Pikematel distantsidel Hetland pole nii edukas olnud, kui sprindis, kuid siiski kahel korral on ta MK-etapi võitnud. Esimene tuli 19. novembril 2005 Beitostølenis, kui ta võitis 15 km ja teine kaks aastat hiljem Rõbinsk, kui ta oli esimene 30 km ühisstardiga vabatehnikasõidus.
Hetland lõpetas sportlaskarjääri 2009. aastal.
Ervin Pütsepa auhind

Ervin Pütsepa auhind on kunstiauhind, mis antakse aastast 1996 igal aastal välja silmapaistva kunstiajaloolise uurimuse eest. Auhinna asutas Ervin Pütsepa poeg Peeter Pütsep.
Sulgkärssmadu

Levila

Nad elavad Araabias, Türgis ja Kaukaasia piirkonnas (sh Armeenias). 
Alamliigi Rhynchocalamus melanocephalus satunini 
levila hulka Armeenias arvatakse järgmised haldusüksused: Armavir, Jerevan, Kotayk, Ararati maakond, Vajotsh Dzori maakond, Sjunikhi maakond.
Sinplus

Sinplus on Šveitsi duo, kuhu kuuluvad vennad Ivan ja Gabriel Broggini.
Duo esindas 2012. aasta Eurovisiooni lauluvõistlusel Bakuus Šveitsi lauluga "Unbreakable", kuid finaali ei jõutud.
"Unbreakable" ilmus nende debüütalbumil "Disinformation". Nende teine stuudioalbum "Up To Me" ilmus 2014. aastal. Kolmas album "This Is What We Are" tuli müügile 2017. aasta jaanuaris.
2014. aastal võitis Sinplus MTV Euroopa muusikaauhindade jagamisel auhinna parima Šveitsi artisti kategoorias.
Kiks

Kiks (murdes ka konks, kabli) on konksutaoline 1 või 2 haruga tööriist, mida kasutati nt kartulite võtmisel, mulla kobestamisel.